laion/Wikipedia-Exotic huggingface dataset:
Mr. Brightside

Mr. Brightside הוא שיר של להקת הרוק האמריקאית הקילרס. השיר יצא לאור ב-29 בספטמבר 2003 כסינגל הבכורה של הלהקה, והוא נכלל באלבום הבכורה שלה, Hot Fuss. השיר לא זכה להצלחה רבה, אך בשנת 2004 הוציאה הלהקה מחדש את השיר והוא נהפך לפופולרי יותר, והגיע למקום העשירי במצעדי הסינגלים של בריטניה וארצות הברית. לשיר צולמו שני וידאו-קליפים, אשר בוימו על ידי סופי מולר. הקליפ הראשון צולם בשחור-לבן, ובו מבצעת הלהקה את השיר בחדר ריק. הקליפ השני, שצולם לאחר הוצאתו המחודשת של השיר, מבוסס על הסרט מולין רוז'. בשנת 2005 זכה השיר בפרס הקליפ הטוב ביותר לזמר חדש בטקס פרסי הווידאו-קליפים של MTV ובפרס לקליפ הטוב ביותר בטקס ה-MuchMusic Video Awards. בנובמבר 2001 הקליטה הלהקה גרסת דמו של השיר יחד עם עוד שלושה שירים: "Desperate", "Replaceable" ו-"Under the Gun". ארבעת השירים הופיעו באלבום הדמו של הלהקה. גרסה זו הופיעה גם באלבום הלהיטים של הלהקה, Direct Hits. השיר, בגרסתו הסופית, מופיע גם בפסקול לסרט "החופשה". גרסת רמיקס לשיר מופיעה באלבום האוסף הראשון של הלהקה, Sawdust. רמיקס זה נכלל בסיבוב ההופעות של סולן הלהקה ברנדון פלאוורס. השיר מתאר קנאה ופרנויה של אדם שחושד שבוגדים בו. השיר מושפע מבת זוגו לשעבר של פלאוורס שבגדה בו. מידע על היצירה "Mr. Brightside" באתר מיוזיק בריינז מידע על הסינגל "Mr. Brightside" באתר מיוזיק בריינז מידע על היצירה "Mr. Brightside" באתר Discogs סרטון השיר "Mr. Brightside" באתר יוטיוב The History Of 'Mr. Brightside' By The Killers, 10 Years Later, באתר הפינגטון פוסט The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) מידע על Mr. Brightside, באתר המצעד האוסטרי, ארכיון מידע על Mr. Brightside, באתר המצעד האיטלקי, ארכיון מידע על Mr. Brightside, באתר המצעד הגרמני מידע על Mr. Brightside, באתר המצעד של ניו זילנד Rock Streaming Songs, Billboard, ‏2023 (באנגלית אמריקאית) ARIA Top 50 Singles Chart, ARIA, ‏5 באוגוסט 2023 (באנגלית) NZ Top 40 Singles Chart, מצעד המוזיקה הרשמי של ניו זילנד, ‏12 באוגוסט 2024
חוק סקוטלנד (1998)

חוק סקוטלנד הוא חוק של הפרלמנט הבריטי שנחקק בשנת 1998 בעקבות משאל עם שנערך בסקוטלנד בשנת 1997. החוק ייסד את הפרלמנט הסקוטי ואת מנהלת סקוטלנד, שהפכה בהמשך לממשלת סקוטלנד. החוק הוצג על ידי ממשלת הלייבור בשנת 1998 לאחר משאל עם בשנת 1997. במשאל נמצא שתושבי סקוטלנד תומכים בהקמת פרלמנט סקוטי בעל סמכויות מיסוי. החוק יצר את הפרלמנט הסקוטי, קבע את מספר חבריו, קבע את דרכי פעולותיו והגדיר את שלבי חקיקת החוקים בסקוטלנד. החוק מגדיר את תפקידיהם של ממשלת סקוטלנד, השר הראשון של סקוטלנד וסגן השר הראשון של סקוטלנד. החוק מעניק למזכיר המדינה לענייני סקוטלנד זכות לבטל החלטות של ממשלת סקוטלנד אשר נוגדות "התחייבויות בינלאומיות". החוק מגדיר מנגנון לפתרון סכסוכים בנוגע לסמכויות ממשלת סקוטלנד והפרלמנט הסקוטי. לבו של המנגנון הוא בית המשפט העליון של הממלכה המאוחדת. החוק נחקק ב-17 בנובמבר 1998, וקיבל הסכמה מלכותית ב-19 בנובמבר. החוק תוקן ארבע פעמים, על ידי החוקים הבאים: חוק הפרלמנט הסקוטי (מחוזות בחירה) (2004) חוק הרפורמה החוקתית (2005) חוק סקוטלנד (2012) החוק בארכיון החקיקה הבריטי נוסח החוק המלא (באנגלית) ערך זה הוא קצרמר בנושא סקוטלנד. אתם מוזמנים לתרום לוויקיפדיה ולהרחיב אותו.
עונת 1993/1994 ב-NBA

עונת 1993/1994 היא העונה ה-48 של ליגת ה-NBA. העונה הסתיימה עם זכייתה הראשונה של יוסטון רוקטס בתואר האליפות, לאחר שבסדרת הגמר ניצחה את ניו יורק ניקס בתוצאה 4-3. האקים אולאג'ואן זכה בתואר ה-MVP של סדרת הגמר כשקלע 26.9 נקודות בממוצע למשחק במהלך הסדרה. אולאג'ואן זכה גם בתואר ה-MVP של העונה הסדירה לראשונה בקריירה, לאחר שהעמיד ממוצעים של 27.3 נקודות, 11.9 ריבאונדים ו-3.7 חסימות למשחק לאורך העונה והוביל את קבוצתו למאזן השני בטיבו בליגה (58-24). כחודש לפני תחילת העונה, ב-6 באוקטובר 1993, הפתיע מייקל ג'ורדן את עולם הכדורסל כשהודיע על פרישתו ממשחק בעקבות מותו של אביו. ג'ורדן חזר ל-NBA לקראת סוף עונת 1994/95. כמו כן לקראת סוף עונת 1993/94 הודיע אייזיאה תומאס על פרישה ממשחק לאחר שקרע את גיד האכילס. דראפט 1993 התקיים ב-30 ביוני 1993 באובורן הילס, מישיגן. בהגרלה (לוטרי) זכתה אורלנדו מג'יק בבחירה הראשונה בפעם השנייה ברציפות, וניצלה אותה כדי לבחור את כריס ובר מאוניברסיטת מישיגן. אולם, כבר בערב הדראפט נשלח ובר בטרייד לגולדן סטייט ווריורס עבור הבחירה השלישית בדראפט - פני הארדוויי - ושלוש בחירות דראפט עתידיות. בסיום העונה זכה ובר בתואר רוקי השנה ב-NBA. בסך הכל נבחרו בדראפט 1993 שבעה שחקני אולסטאר: כריס ובר, פני הארדוויי, ג'מאל משבורן (בחירה רביעית), וין בייקר (8), אלן יוסטון (11), סם קאסל (24) וניק ואן אקסל (37). שחקנים בולטים אחרים מדראפט זה כוללים את שון בראדלי (בחירה שנייה), אייזיאה ריידר (5), לינדסי האנטר (10), גאורגה מורשאן (30), בראיון ראסל (45) וברוס בואן שלא נבחר בדראפט. משחק האולסטאר 1994 נערך ב-13 בפברואר 1994 במיניאפוליס, מינסוטה. המאמנים במשחק היו לני וילקינס מאטלנטה הוקס וג'ורג' קארל מסיאטל סופרסוניקס. חמישיית המזרח כללה את קני אנדרסון, בי ג'יי ארמסטרונג, סקוטי פיפן, דריק קולמן ושאקיל אוניל, וחמישיית המערב כללה את מיץ' ריצ'מונד, קלייד דרקסלר, קארל מלון, שון קמפ והאקים אולאג'ואן. במשחק ניצחה קבוצת המזרח בתוצאה 127-118, ול-MVP של משחק האולסטאר נבחר סקוטי פיפן שקלע 29 נקודות. ‏*כוכבית מסמנת קבוצה שהעפילה לפלייאוף. MVP של העונה הסדירה - האקים אולאג'ואן, יוסטון רוקטס שחקן ההגנה של העונה - האקים אולאג'ואן, יוסטון רוקטס רוקי העונה - כריס ובר, גולדן סטייט ווריורס השחקן השישי של העונה - דל קרי, שארלוט הורנטס השחקן המשתפר של העונה - דון מקליין, וושינגטון בולטס מאמן העונה - לני וילקינס, אטלנטה הוקס מנהל העונה - בוב ויטסיט, סיאטל סופרסוניקס גביע האזרחות - ג'ו דיומרס, דטרויט פיסטונס חמישיות העונה חמישיות ההגנה חמישיות הרוקיז סגל האלופה, יוסטון רוקטס: האקים אולאג'ואן, ורנון מקסוול, אוטיס ת'ורפ, רוברט הורי, קני סמית', סם קאסל, מריו אלי, קארל הררה, ארל קרטון, כריס ג'נט, מאט בולארד וסקוט ברוקס. מאמן ראשי: רודי טומג'נוביץ'. מדיה וקבצים בנושא עונת 1993/1994 ב-NBA בוויקישיתוף סיכום עונת 1993/1994 באתר nba.com רשימת הנבחרים בדראפט 1993, basketball-reference.com סיכום משחק האולסטאר 1994, nba.com
אפורה

אַפּוּרֶה (בספרדית: Apure) היא אחת מ-23 המדינות המרכיבות את ונצואלה. המדינה, הנמצאת במערב ונצואלה, גובלת בטאצ'ירה, בברינס ובגואריקו בצפון, בבוליבר במזרח, באמסונאס בדרום, ובקולומביה בדרום ובמערב. המדינה משתרעת על שטח של 76,500 קילומטרים רבועים. במדינה מתגוררים 459,025 תושבים (נכון ל-2011). בירתה והעיר הגדולה ביותר בה היא סן פרננדו דה אפורה. הספרדים הגיעו לאזור במאה ה-17, כבשו אותו והוא נותר בשליטתם עד המאה ה-19. בשנות ה-20 של המאה ה-19 האזור צורף לרפובליקת קולומביה הגדולה ולאחר שזו התפרקה ב-1830 האזור הועבר לוונצואלה. ב-1856 נוצרה באזור פרובינציית אפורה. ב-1864, לאחר המלחמה הפדרלית, ונצואלה הפכה למדינה פדרלית והפרובינציה הפכה למדינת אפורה. בעשורים שלאחר מכן המדינה פוצלה ואחודה עם מדינות אחרות עד שבתחילת המאה ה-20 מעמדה התקבע בתור מדינה נפרדת. כלכלת אפורה מתבססת בעיקר על גידול מקנה וחקלאות, הכוללת בין היתר גידול קנה סוכר, שעועית וקקאו. מדיה וקבצים בנושא אפורה בוויקישיתוף אתר האינטרנט הרשמי של אפורה
דיסקוגרפיה של שלמה ארצי

שלמה ארצי (נולד ב-26 בנובמבר 1949) הוא זמר-יוצר, מוזיקאי, מלחין ופזמונאי ישראלי, הנחשב לאחד הזמרים המצליחים ביותר בישראל. לארצי דיסקוגרפיה ארוכה, הכוללת בה עשרים וחמישה אלבומי אולפן, ארבעה אלבומי הופעה, שנים עשר אלבומי אוסף, ארבעה עשר סינגלים, שלושה אלבומים לילדים, וכן פסקול אחד הכולל בתוכו חמישה שירים. כל אלבומי ההופעה הוצאו על ידי חברת "הד ארצי". כל אלבומי האוסף הוצאו בהוצאת חברת "הד ארצי", למעט אלבום האוסף הראשון של ארצי שהוצא על ידי חברת "ישראדיסק". "שלמה ארצי - דיסקוגרפיה", באתר שירונט "שלמה ארצי - דיסקוגרפיה", באתר סטריאו ומונו
גביע אפריקה לאומות

גביע אפריקה לאומות (בצרפתית: Coupe d'Afrique des Nations) הוא טורניר הכדורגל המרכזי של הנבחרות החברות ב-CAF (התאחדות הכדורגל האפריקנית). החל מ-1968 הטורניר נערך אחת לשנתיים. לפני כן, הטורניר לא נערך בצורה עוקבת. בשנים 2012 ו-2013 התקיים הטורניר שנה אחר שנה בשל החלטה לא לקיים את הטורניר בשנים זוגיות בהן מתקיימים טורנירי מונדיאל ואולימפיאדה בעונות הקיץ. הטורניר נערך לראשונה ב-1957, והשתתפו בו רק שלוש נבחרות (אתיופיה, מצרים וסודאן). כיום, כמעט כל מדינות אפריקה משתתפות בטורניר, ונדרשות להעפיל לטורניר הגמר דרך שלב המוקדמות. נבחרת מצרים היא הנבחרת בעלת מספר הזכיות הגבוה ביותר בגביע עם 7 זכיות. אחריה נמצאות נבחרות קמרון וגאנה עם 5 ו-4 זכיות בהתאמה. האלופה משתתפת בגביע הקונפדרציות. בשנים האחרונות מופעל לחץ מצד מועדוני הכדורגל הבכירים באירופה על הליגה האפריקאית. כך למשל כתוצאה מלחץ המועדונים האירופאים הועברו משחקי הליגה האפריקאית שהתקיימו בכל שנה זוגית - לשנים האי זוגיות, כדי להקל על השחקנים ולמנוע התנגשות עם המונדיאל ועם אליפות אירופה בכדורגל. מלבד זאת ישנן טענות כי קבוצות אירופיות מפעילות לחץ על שחקניהם שלא להגיע לפעילות הנבחרות הלאומיות, וכתוצאה מכך נרשמת נשירה גדולה של שחקנים. כמו כן נשמעות תלונות על קיומו של הטורניר בחורף בין החודשים ינואר-פברואר. כיוון שמועדונים רבים באירופה מחזיקים בסגל שחקנים רבים אשר משתייכים לנבחרות אפריקאיות והטורניר שנערך אחת לשנתיים פוגע לטענתן קשות בתפקוד הקבוצות בליגות ובגביעי אירופה, שכן רוב הליגות באירופה אינן יוצאות לפגרה בתקופת החורף. ההתאחדות האפריקאית טוענת מצידה שאין אפשרות לקיים את הטורניר בקיץ כמו בשאר העולם, מפאת החום הכבד השורר באפריקה בעונה זו. בשנת 2013 אמורה הייתה לוב לארח את משחקי הגביע, אולם בשל פריצת מהפכת האביב הערבי במדינה, ביקשה חילוף עם דרום אפריקה אשר אמורה הייתה לארח את המשחקים בשנת 2017. משחקי שנת 2015 אמורים היו להתקיים בתוניס, אך בשל התפרצות מחלת האבולה במערב אפריקה הועברו לגינאה המשוונית שהייתה היחידה שהסכימה לארחם, זאת על אף שלא העפילה אליהם. ב-2015 הודיע לוב כי בשל מצבה הביטחוני לא תוכל לארח את המשחקים גם בשנת 2017 והמשחקים הועברו לגאבון. (1)ב-1959, שלוש הנבחרות שיחקו אחת מול השנייה פעם אחת בלבד. משחק הניצחון של מצרים על סודאן בתוצאה 2:1, שהכתיר אותה כאלופה, היה גם המשחק האחרון בטורניר. (2)לא היה משחק גמר רשמי ב-1976. הטורניר הוכרע בשיטה של בית גמר בן 4 נבחרות. הנבחרת שסיימה במקום הראשון בבית זכתה בגביע. (3)במשחק על המקום השלישי ב-1978, נפסק לזכות ניגריה ניצחון טכני 2:0, לאחר שתוניסיה פרשה בדקה ה-42 בזמן שתוצאת המשחק הייתה 1:1. כמארחת אתר האינטרנט הרשמי של גביע אפריקה לאומות (באנגלית) מדיה וקבצים בנושא גביע אפריקה לאומות בוויקישיתוף האתר הרשמי של CAF נתונים מלאים על כלל הטורנירים ליאור ברטל, ‏שבוע לפתיחת אליפות אפריקה: סיפורו של הטורניר וסיפורה של היבשת, באתר דבר העובדים בארץ ישראל, 9 בינואר 2017 topic/African-Unity-Cup גביע אפריקה לאומות, באתר אנציקלופדיה בריטניקה (באנגלית) ליאור ברטל, ‏שבוע לפתיחת אליפות אפריקה: סיפורו של הטורניר וסיפורה של היבשת, באתר דבר העובדים בארץ ישראל, 9 בינואר 2017
לווייתן מינקי דרומי

לווייתן מינקי דרומי או לווייתן מינקי אנטארקטי (שם מדעי: Balaenoptera bonaerensis) הוא מין של לווייתן מזיפות קטן הנפוץ ביותר במים שליד חופי אנטארקטיקה וכן באזורים הדרומיים של האוקיינוס האטלנטי, האוקיינוס השקט והאוקיינוס ההודי. לווייתן זה הוא אחד משני מיני הלווייתנים הקטנים לווייתני מינקי. לווייתן זה הוא לווייתן המזיפות השלישי בקוטנו בעולם, לאחר קרובו לווייתן מינקי מצוי ולווייתן הבלנית. בעבר לווייתן זה לא משך יותר מדי ציידים, עקב משקלו הקטן יחסית ללווייתנים אחרים, אך מרגע שנהיו נדירים יותר הוא הפך למטרה מושכת לציידים בלתי חוקיים שונים. אף על פי כן הוא אחד מלווייתני המזיפות הנפוצים ביותר היום, בעיקר בימי האוקיינוס הדרומי: ים ודל, ים סקוטיה וים רוס, כשבחורף הקשה הוא נודד הרבה יותר צפונה לעיתים עד קו המשווה. אורכו 8-11.9 מ', ומשקלו 8.8-10.4 טון. כמרבית לווייתני המזיפות הוא ניזון בעיקר מפלנקטון ומקריל, שנפוץ ביותר באנטארקטיקה. הטורף המסוכן ביותר לו הוא האורקה, שצדה בקבוצות גדולות ברחבי אנטארקטיקה. מדיה וקבצים בנושא לווייתן מינקי דרומי בוויקישיתוף לווייתן מינקי דרומי, באתר ITIS (באנגלית) לווייתן מינקי דרומי, באתר NCBI (באנגלית) לווייתן מינקי דרומי, באתר Animal Diversity Web (באנגלית) לווייתן מינקי דרומי, בבסיס הנתונים ARKive (באנגלית) לווייתן מינקי דרומי, באתר GBIF (באנגלית) לווייתן מינקי דרומי באתר הרשימה האדומה של IUCN
קוסמוצרטופס

קוסמוצרטופס (שם מדעי: Kosmoceratops) הוא סוג של דינוזאור ממשפחת הצרטופסיים שהתקיים בתקופת הקרטיקון בגיל הקמפן כ-76 מיליון שנה לפני זמננו. פירוש השם הוא "פנים בעלי קרניים מקושטות" (צראט/קראט κερατ - קרן, אופס ωψ - פנים). הוא תואר וסווג מדעית ב-2010 על ידי סקוט סמפסון, אנדרו פארקה, קתרין אן פורסטר ואחרים. קוסמוצרטופס חי בקרטיקון העליון בקמפן באמריקה הצפונית ושרידיו התגלו ביוטה שבארצות הברית. הוא היה דינוזאור צמחוני שהלך על ארבע. מעריכים שאורכו היה כ-5 מטר ומשקלו כשל קרנף בוגר. קוסמוצרטופס היה שייך לתת-המשפחה כסמוזאורים. הוא היה בעל שתי קרניים בינוניות מעל אזור הגבות שפנו הצידה והתעקלו כלפי מטה. במקום קרן אף, היה לקוסמו צרטופס בליטה ארוכה ודקה דמויות להב. העטרה שלו הייתה ייחודית: ראשית, היא הייתה מאוד קצרה ביחס למינים אחרים בתת-משפחת הכסמוזאוריאניים. שנית, "חלונות" העטרה שלו היו קטנים ומוקמו בחלקה האחורי של העטרה. שלישית בחלקה העליון היו עשרה זיזים מעוקלים, דמויי קרס: 8 מהם פנו למטה כלפי "חלונות" העטרה ואילו 2 החיצוניים ביותר פנו הצידה. מבנה ייחודי זה שימש לתצוגה, כנראה כדי לחזר אחרי נקבות ולזיהוי תוך-מיני. איור השלד של קוסמוצרטופס שחזור של מאובני הגולגולת איור הגולגולת של קוסמוצרטופס ציור של קוסמוצרטופס ולידו טאלוס סמפסוני. מדיה וקבצים בנושא קוסמוצרטופס בוויקישיתוף קוסמוצרטופס, באתר האנציקלופדיה של החיים (באנגלית) קוסמוצרטופס, באתר GBIF (באנגלית) Scott D. Sampson, Mark A. Loewen, Andrew A. Farke, Eric M. Roberts, Catherine A. Forster, Joshua A. Smith, Alan L. Titus (2010). Stepanova, Anna (ed.). "New Horned Dinosaurs from Utah Provide Evidence for Intracontinental Dinosaur Endemism". PLoS ONE. 5 (9): e12292. doi:10.1371/journal.pone.0012292. PMC 2929175. PMID 20877459.{{cite journal}}: תחזוקה - ציטוט: multiple names: authors list (link) "Amazing Horned Dinosaurs Unearthed on 'Lost Continent'; New Discoveries Include Bizarre Beast With 15 Horns". ScienceDaily. 22 בספטמבר 2010. נבדק ב-22 בספטמבר 2010. {{cite news}}: (עזרה) ד"ר תומאס ר. הולץ הבן, נספח סוגי הדינוזאורים (הסברים), מעודכן לינואר 2012 - עמ' 51.
סלילון

חיידק סלילוני (מאנגלית: Spiral bacteria) הוא חיידק בעל צורת סליל בדומה לתבריג ספירלי של חולץ פקקים. הגדרת חיידק כלשהו כסלילון מבדילה אותו מן הצורות האחרות של חיידקים: נקד (Coccus) ומתג (Bacillus). זהו אופן אבחנה ראשוני מבין רבים שמועדו לתת שמות לסוגי החיידקים השונים בשיטה הבינומית. חיידקים בעלי צורה סלילונית משתייכים לקבוצת חיידקים גראם-שליליים בלבד, כשחלקם הגדול נצבעים חלש מאוד וחלקם אינם נצבעים בצביעת גראם כלל. חיידקים אלה יכולים להיות אירוביים, אנאירוביים ומיקרואירופיליים. הרשימה הבאה כוללת סוגים ומינים שכיחים של חיידקים סלילוניים גראם-שליליים מובהקים: Campylobacter Campylobacter coli Campylobacter jejuni Helicobacter Helicobacter pylori Wolinella Spirillum Spirillum minus (גורם לקדחת לעיתים רחוקות מנשיכת חולדה) המאפיין הבולט של חיידקים אלה בא לידי ביטוי באורכם הקצר, בשל כמות קטנה של סלסולים, ובנוכחות שוטונים שמקנים לחיידקים אלה יכולת תנועה. הרשימה הבאה כוללת סוגים ומינים שכיחים של חיידקים סלילוניים שנצבעים חלש מאוד בצביעת גראם: Borrelia Borrelia burgdorferi (גורם למחלת ליים) Borrelia garinii (גורם למחלת ליים) Borrelia persica (גורם לקדחת חוזרת אנדמית) Borrelia recurrentis (גורם לקדחת חוזרת אנדמית) Leptospira (גורמים ללפטוספירוזיס או "עכברת" בעברית) Leptospira interrogans Leptospira kirschneri Treponema Treponema denticola (גורם למחלות חניכיים) Treponema pallidum (תת מין אחד גורם לעגבת, תת-מין אחר גורם לפטלת) Treponema socranskii סוגים אלה שייכים למערכת ה-Spirochaete והמאפיין הבולט של חיידקים אלה בא לידי ביטוי באורכם הארוך, בשל כמות רבה יחסית של סלסולים, ובנוכחות שוטונים שמקנים לחיידקים אלה יכולת תנועה. בשל הקושי הרב לצבוע חיידקים במערכת ה-Spirochaete, פותחו במהלך השנים שיטות שונות להתבוננות וזיהוי חיידקים אלה באמצעות מיקרוסקופ אור. בין השיטות שפותחו ניתן למנות את צביעת הכסף ומיקרוסקופיית שדה אפל. קוקוס (חיידק) בצילוס (חיידק) YD. Kevin. (2006). The Selective Value of Bacterial Shape. Microbiology and Molecular Biology Reviews. Sep;70(3):660–703. PMID 16959965. לקראת הקיץ: כך מטפלים בעקיצות, הכשות ונשיכות מבעלי חיים, באתר ynet, 8 ביוני 2018
סככה

סְכָכָה הייתה עיר מקראית במדבר יהודה, הנזכרת פעם אחת בתנ"ך. העיר נזכרת בספר יהושע בתיאור ערי המדבר שבנחלת שבט יהודה: ”בַּמִּדְבָּר בֵּית הָעֲרָבָה מִדִּין וּסְכָכָה וְהַנִּבְשָׁן וְעִיר הַמֶּלַח וְעֵין גֶּדִי עָרִים שֵׁשׁ וְחַצְרֵיהֶן”. בשלהי תקופת בית שני נזכרה העיר במגילת הנחושת, בהקשר לאוצרות שונים שהוטמנו בקרבתה, כאשר לצדה נזכרים גם "גיא הסככא", "סדק שבסככא" ואמת מים הקשורה אליה. היו שהציעו לזהות את העיר הקדומה עם האתר "ח'רבת א-סמרה" שבמרכז בקעת הורקניה, שם נתגלו שרידי מבנים וחומות מהתקופה הישראלית, מערכות סכרים ובריכות, וכן טביעות חותם "למלך". מנגד, לאור העדות שבמגילת הנחושת על קיום העיר גם בימי בית שני, היו שהציעו לזהותה עם חורבת קומראן. במקום נמצאו גם שרידים מתקופת המלוכה. על שם העיר הקדומה קראה ועדת השמות הממשלתית לנחל שראשיתו בסביבות ח'רבת א-סמרה, ושמתחבר לנחל קומראן, בשם "נחל סככה". ספר יהושע, פרק ט"ו, פסוקים ס"א–ס"ב. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ה', 182-183. שמואל אחיטוב, מקרא לישראל: יהושע, ירושלים, מאגנס, 1995, עמ' 269.
הנבשן

הַנִּבְשָׁן הייתה עיר מקראית במדבר יהודה, הנזכרת פעם אחת בתנ"ך. העיר נזכרת בספר יהושע בתיאור ערי המדבר שבנחלת שבט יהודה: ”בַּמִּדְבָּר בֵּית הָעֲרָבָה מִדִּין וּסְכָכָה וְהַנִּבְשָׁן וְעִיר הַמֶּלַח וְעֵין גֶּדִי עָרִים שֵׁשׁ וְחַצְרֵיהֶן”. ז'וזף מיליק, מחוקרי מגילת הנחושת, הציע לזהות את העיר הקדומה עם האתר "ח'רבת אלמקארי" שבדרום בקעת הורקניה, שם נתגלו ממצאים מהתקופה הישראלית וכן אוסטרקון בעברית. זאת, כאשר בקרבת האתר בורות מים גדולים ("מע'אר א-טבקה"), וכן מערכות סכרים ומתקני חקלאות קדומים. ספר יהושע, פרק ט"ו, פסוקים ס"א–ס"ב. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ה', 748-749.
מדין (עיר מקראית)

מִדִּין הייתה עיר מקראית במדבר יהודה, הנזכרת פעם אחת בתנ"ך. העיר נזכרת בספר יהושע בתיאור ערי המדבר שבנחלת שבט יהודה: ”בַּמִּדְבָּר בֵּית הָעֲרָבָה מִדִּין וּסְכָכָה וְהַנִּבְשָׁן וְעִיר הַמֶּלַח וְעֵין גֶּדִי עָרִים שֵׁשׁ וְחַצְרֵיהֶן”. היו שהציעו לזהות את העיר הקדומה עם האתר "ח'רבת אבו טבק" שבצפון בקעת הורקניה, שם נשתמרו שרידי יישוב מבוצר מהתקופה הישראלית, עם בורות מים, סכרים ומגדלי שמירה. זאת, כאשר לדעת חוקר המקרא ז'וזף מיליק שרידי הביצורים במקום הם מתקופת המלך יהושפט. ספר יהושע, פרק ט"ו, פסוקים ס"א–ס"ב. אנציקלופדיה מקראית – אוצר הידיעות על המקרא ותקופתו, הוצאת מוסד ביאליק, כרך ד', 691. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
ג'ף מרקלי

ג'פרי אלן "ג'ף" מרקלי (באנגלית: Jeffrey Alan "Jeff" Merkley; נולד ב-24 באוקטובר 1956) הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת אורגון, מאז שנת 2009. קודם לכן כיהן כיו"ר בית הנבחרים המדינתי של אורגון. מרקלי נולד במירטל קריק, עיירה קטנה במחוז דאגלס שבאורגון, כבנם של בטי לבית קולינס ודארל פיליפ מרקלי. סבתו מצד אביו נולדה בקווינסלנד שבאוסטרליה. כשהחל ללמוד בבית ספר יסודי עבר להתגורר עם משפחתו בפורטלנד. הוא סיים את לימודיו בתיכון על שם דייוויד דאגלס ולאחר מכן למד לתואר ראשון ביחסים בינלאומיים באוניברסיטת סטנפורד ב-1979, וכן לתואר שני במדיניות ציבורית מבית הספר על שם וודרו וילסון שבאוניברסיטת פרינסטון ב-1982. לאחר שסיים את לימודיו בפרינסטון, החל מרקלי לעבור כחבר בתוכנית הניהול הנשיאותית, עבור מזכיר ההגנה של ארצות הברית, ועסק בביטחון של טכנולוגיה צבאית אמריקאית. לאחר סיום חברותו בתוכנית היוקרתית בת השנתיים, עבד במשרד התקציבי של הקונגרס של ארצות הברית, ועסק בניתוח מדיניות ותוכניות של נשק גרעיני. בשנת 1991 חזר לפורטלנד שבאורגון, ושם שירת כמנהל בארגון הבינלאומי ללא מטרת רווח, "Habitat for Humanity", עד 1994. בשנת 1998 נבחר מרקלי לחבר בבית הנבחרים המדינתי של אורגון, כחבר המפלגה הדמוקרטית, מטעם מחוז המייצג את מזרח פורטלנד. ב-2003, נבחר למנהיג הסיעה הדמוקרטית בבית הנבחרים. לאחר שהדמוקרטים השיגו שליטה בבית הנבחרים והחזיקו בו ברוב ב-2006, נבחר מרקלי לדובר הבית, והחל לשרת בתפקיד זה החל מינואר 2007. באותה שנה החליט להתמודד למושב בסנאט של ארצות הברית, ועל כן לאתגר את הסנאטור הרפובליקני המכהן, גורדון סמית. מרקלי גבר לאחר בחירות צמודות על יריביו בפריימריז הדמוקרטים, ובסופו של דבר גבר על יריבו הרפובליקני לאחר מרוץ צמוד, כשההחלטה על ניצחונו הוכרה כיומיים לאחר מועד קיום הבחירות. החל מ-3 בינואר 2009 החל לשרת כסנאטור מטעם מדינת אורגון. בנובמבר 2014 נבחר לכהונה שנייה לאחר שהביס ברוב גדול את יריבתו הרפובליקנית, מוניקה וייבי. בסנאט מרקלי חבר בוועדת ההקצבות, בועדת הבנקאות, השיכון והעניינים האורבניים, בוועדת התקציב ובוועדת הסביבה והעבודות הציבוריות. מרקלי נשוי למרי מאז שנת 1992 ולזוג שני בנים. בעל אידאולוגיה של קידום איכות הסביבה, נוסע ברכב חשמלי, אחד משבעה סנטורים המשתמשים ברכב חשמלי מטעם המדינה. מתחרה באופן תדיר בתחרויות איש ברזל. אתר האינטרנט הרשמי של ג'ף מרקלי ג'ף מרקלי, ברשת החברתית פייסבוק ג'ף מרקלי, ברשת החברתית אקס (טוויטר) ג'ף מרקלי, ברשת החברתית אינסטגרם ג'ף מרקלי, סרטונים בערוץ היוטיוב ג'ף מרקלי, באתר אנציקלופדיה בריטניקה (באנגלית) ג'ף מרקלי, אתר הסנאט הרשמי ג'ף מרקלי, באתר המדריך הביוגרפי של הקונגרס של ארצות הברית (באנגלית) Esteve, Harry; Noelle Crombie (6 בנובמבר 2008). "Jeff Merkley plunges into his new job in the U.S. Senate". The Oregonian. נבדק ב-6 בנובמבר 2008. {{cite news}}: (עזרה)
מוג'וצרטופס

מוג'וצרטופס (שם מדעי: Mojoceratops) הוא סוג של דינוזאור ממשפחת הצרטופסיים שחי בתקופת הקרטיקון בגיל הקמפן כ-76-75 מיליון שנה לפני זמננו. פירוש השם הוא "פנים בעלי קרניים בעלי מקסם האהבה" (מוג'ו mojo - מקסם האהבה, צראט/קראט κερατ - קרן, אופס ωψ - פנים). הוא תואר וסווג מדעית ב-2010 על ידי ניקולס לונגריץ'. מוג'וצרטופס חי בקרטיקון העליון בקמפן באמריקה הצפונית ושרידיו התגלו באלברטה שבקנדה. הוא היה דינוזאור צמחוני שהלך על ארבע. מעריכים שאורכו היה כ-7 מטר ומשקלו כשל קרנף בוגר. למוג'וצרטופס הייתה עטרה ארוכה עם "חלונות" עטרה גדולים בדומה לכסמוזאורוס. קרני הגבה שלו היו בינוניות וקרן האף שלו צרה בצורת להב דק. המוג'וצרטופס תואר על בסיס הגולגולת AMNH 5401 של המוזיאון האמריקאי להיסטוריה של הטבע, ששויכה למין הכסמוזאורוס Chasmosaurus kaiseni. הגולגולת המקורית לא הייתה שלמה ושוחזרה בחלקה על סמך ההנחה שהיא גולגולת של כסמוזאורוס. מחקר מחדש של גולגולת זו הטיל ספק בשייכות זו והציע ש-Chasmosaurus kaiseni הוא למעשה סוג חדש - מוג'וצרטופס. מכיוון שעצם ה-parietal של העטרה הייתה חסרה בגולגולת זו - קשה מאוד לזהות את המין בוודאות ולכן Chasmosaurus kaiseni הוא כיום טקסון מוטל בספק. מאז נמצאו עוד מספר גולגולות חלקיות באלברטה על ידי מוזיאון טירל המלכותי ואלה יוחסו למוג'וצרטופס. כמו כן הועלתה הסברה שאאוצרטופס הוא בעצם מוג'וצרטופס. להלן מיקומו הפילוגנטי בקליידוגרמה מאת ד"ר סקוט סמפסון ב-2010: מדיה וקבצים בנושא מוג'וצרטופס בוויקישיתוף מוג'וצרטופס, באתר GBIF (באנגלית) Nicholas R. Longrich (2010). "Mojoceratops perifania, A New Chasmosaurine Ceratopsid from the Late Campanian of Western Canada". Journal of Paleontology. 84 (4): 681–694. doi:10.1666/09-114.1. Scott D. Sampson, Mark A. Loewen, Andrew A. Farke, Eric M. Roberts, Catherine A. Forster, Joshua A. Smith, and Alan L. Titus (2010). Stepanova, Anna (ed.). "New Horned Dinosaurs from Utah Provide Evidence for Intracontinental Dinosaur Endemism". PLoS ONE. 5 (9): e12292. doi:10.1371/journal.pone.0012292. PMC 2929175. PMID 20877459.{{cite journal}}: תחזוקה - ציטוט: multiple names: authors list (link) ד"ר תומאס ר. הולץ הבן, נספח סוגי הדינוזאורים (הסברים), מעודכן לינואר 2012 - עמ' 51.
אברהם יצחק גרינבוים

הרב אברהם יצחק גרינבוים הוא מייסד וראש ישיבת נהורא ורשת הישיבות "זיו אור", יו"ר קרן וולפסון, ויו"ר תנועת הנוער "אור ישראלי". נולד ברחובות לאביו הרב ישראל מרדכי – מנהל סמינר בית יעקב בעיר, ולאימו אסתר דבורה. התחנך בישיבת כנסת ישראל-חברון בירושלים, ממנה המשיך לבית המדרש להוראה ע"ש הרצוג בכפר-סבא. לאחר נישואיו שימש בתפקידי חינוך שונים, כשבמקביל החל לעסוק בקירוב רחוקים ופעילות החזרה בתשובה. בשנת תשנ"ג (1993) מונה לשליח מטעם הסוכנות היהודית בעיר אנטוורפן שבבלגיה, בישיבה התיכונית "יבנה" בבלגיה, ושימש בה כר"מ. בשנת תשנ"ז (1997) שב לישראל וייסד את הישיבה התיכונית נהורא, מוסד תורני המשלב סגנון לימוד תורני עם לימודי תיכון. את הישיבה הקים יחד עם משפחת פרוכטר. במקביל מונה ליו"ר קרן וולפסון, קרן פילנתרופיה מיסודו של זאב וולפסון. במסגרת תפקידו זה פועל לחיזוק היהדות, בין השאר דרך ארגוני 'נפש יהודי', 'ערכים' ועוד, בישראל הרשת פועלת לחיזוק החינוך היהודי ובכלל בערי הפריפריה. כמו כן משמש כיו"ר תנועת הנוער "אור ישראלי", שהוקמה על ידי הרב יצחק דוד גרוסמן במטרה להעניק לבני נוער בסיכון מסגרת חינוכית תורנית משלימה. לתנועה כ-120 סניפים בכל רחבי הארץ. בשנת ה'תשע"ד (2013) הקים בכרמיאל את ישיבת זיו-אור, כסניף לישיבת נהורא הוותיקה ולאחר ריבוי התלמידים הישיבה עברה לכפר חיטים. משנת ה'תשע"ה משמש כחבר במועצה הציבורית של המכון החרדי למחקרי מדיניות. בחודש אלול ה'תשע"ז (2016) פתח בנתניה את ישיבת זיו-אור, סניף נוסף לרשת זיו-אור. בראשות הישיבה בפועל עומד בנו, הרב נועם מנחם גרינבוים. בחודש אלול ה'תשע"ח (2018) יסד יחד עם הרב זעליג ברוורמן ישיבה גבוהה בשם "ישיבת דרך אמונה". אשר ממוקמת בעיר לוד. בחודש אלול ה'תשפ''ג פתח סניף נוסף בזיכרון יעקב שבראשותו עומד הרב שואל לוסטיג. בחודש אלול ה'תשפ''ד פתח סניף נוסף בעיר חריש. חודש אלול ה'תש"ף (2020) פתח בעיר רמלה שלוחה נוספת של ישיבת זיו-אור. בהנהלת המוסד עומדים הרב ישראל מאיר רביץ והרב ישראל ברוז'ק. נשוי לחיה רחל, ולהם שבעה ילדים. מתגורר במבוא חורון. בנו הרב נועם עומד בראשות ישיבת זיו־אור בנתניה. בן נוסף – אוריאל, וחתנו – יעקב ישראל רוזנברג, משמשים כר"מים בישיבת נהורא, וכן חתנו הרב משה טראובה משמש כאיש צוות ההנהלה בישיבה. חתנו הרב אוריה שטיין, שמילא תפקיד חינוכי בישיבה, נפטר בשנת תשע”ג לאחר התמודדות ארוכה עם מחלת הסרטן. לזכרו הוקמה ספריית ’אור י-ה’ במבנה הישיבה במבוא חורון. "מועצה ציבורית · המכון החרדי למחקרי מדיניות". המכון החרדי למחקרי מדיניות. נבדק ב-2018-07-16. ישראל כהן, ברוך דיין האמת: ר' אוריה שטיין ה.., באתר כיכר השבת, ‏2013-03-20